joelniklaus/EU_Wikipedias huggingface dataset:
Ščepkų geležinkelio stotelė

Ščepkų geležinkelio stotelė () – geležinkelio stotelė Ščepkų kaime, šiaurės rytų Lenkijoje, Palenkės vaivadijoje, Augustavo apskrityje, Naujinės valsčiuje. Stotelė priklauso Sokulkos-Suvalkų geležinkelio linijai. Nuo stotelės iki Plocično geležinkelio stotelės yra 8.4 km ir iki Bliznos geležinkelio stotelės 7.5 km.

Nuorodos 

 Aprašymas apie Ščepkų geležinkelio stotelę (lenk.);
 Aprašymas apie Lenkijos geležinkelius (lenk.) .

Augustavo apskrities geležinkelio stotys ir stotelės
Naujinės valsčius
Augustavo Porto geležinkelio stotelė

Augustavo Porto geležinkelio stotelė () – geležinkelio stotelė Augustavo mieste, šiaurės rytų Lenkijoje, Palenkės vaivadijoje, Augustavo apskrityje, Augustavo valsčiuje. Stotelė priklauso Sokulkos-Suvalkų geležinkelio linijai. Nuo stotelės iki Bliznos geležinkelio stotelės yra 5.3 km ir iki Augustavo geležinkelio stoties 1.8 km.

Nuorodos 

 Aprašymas apie Augustavo Porto geležinkelio stotelę (lenk.);
 Aprašymas apie Lenkijos geležinkelius (lenk.) .

Augustavo apskrities geležinkelio stotys ir stotelės
Augustavo architektūra
Augustavo geležinkelio stotis

Augustavo geležinkelio stotis () – geležinkelio stotis Augustavo mieste, šiaurės rytų Lenkijoje, Palenkės vaivadijoje, Augustavo apskrityje. Stotis priklauso Sokulkos-Suvalkų geležinkelio linijai. Nuo stoties iki Balinkos geležinkelio stotelės yra 13.3 km ir iki Augustavo Porto geležinkelio stotelės 1.8 km.

Nuorodos 

 Augustavo geležinkelio stoties tinklalapis (lenk.);
 Aprašymas apie Augustavo geležinkelio stotį (lenk.);
 Aprašymas apie Lenkijos geležinkelius (lenk.) .

Augustavo apskrities geležinkelio stotys ir stotelės
Augustavo architektūra
Trakiškių geležinkelio stotelė

Trakiškių geležinkelio stotelė () – geležinkelio stotelė Trakiškių kaime, šiaurės rytų Lenkijoje, Palenkės vaivadijoje, Seinų apskrityje, Punsko valsčiuje. Stotelėje yra Mockų-Trakiškių geležinkelio pasienio punktas. Stotelė pastatyta XIX a. Tai trijų platformų, dviejų peronų geležinkelio stotelė, pro kurią nutiesta Mockavos-Suvalkų geležinkelio linija. Nuo stotelės iki Lovuočių geležinkelio stotelės yra 7,2 km ir iki Mockų-Trakiškių geležinkelio pasienio punkto yra 3,4 km. Pirmasis stoties pavadinimas - Punskas. Nuo stoties iki Punsko yra apie 5 km. Dabartinis pavadinimas suteiktas po 1920 m.

Senosios stotelės vaizdai

Nuorodos 
 Aprašymas apie Trakiškių geležinkelio stotelę (lenk.);
 Aprašymas apie Lenkijos geležinkelius (lenk.).

Palenkės vaivadijos geležinkelio stotelės
Punsko valsčius (Lenkija)
Elko ežerynas

Elko ežerynas () – mezoreljefas esantis Mozūrijos ežeryne šiaurės rytų Lenkijoje, Varmijos Mozūrų ir Palenkės vaivadijose. Plotas - 2630 km².

Susiformavo per paskutinį ledynmetį. Ežeryną sudaro keli didesni ežerai (Lašmiadų, Raigardo) ir daugybė mažų ežerėlių. Šiauriau Luko, šalia sienos su Kaliningrado sritimi yra Boreckos girios rezervatas, kuriuo eina šiaurinė Luko ežeryno riba.

Nuorodos 

Palenkės vaivadija
Varmijos Mozūrų vaivadija
Lenkijos geografija
Lemorn Brabantas

Lemorn Brabantas () − pusiasalis pačiuose Mauricijaus salos pietvakariuose. Jame yra vaizdingas 556 km aukščio atlikuonis (pavienė uola). Jo viršūnė užima 12 ha plotą, o šlaituose yra urvų. Pusiasalį supa žydravandenė lagūna, suteikianti kraštovaizdžiui egzotišką atspalvį.

Lemorn Brabante auga labai retas, endeminis trapusis hibiskas (Hibiscus fragilis) ir kitas endeminis augalas Trochetia boutoniana.

XIX a. Lemorn Brabante slėpėsi iš vergijos pabėgę žmonės. 1835 m. vasario 1 d. panaikinus vergovę, į kalną atsiųsta delegacija pranešti žmonėms, kad jie yra laisvi, tačiau šie neteisingai suprato atvykėlius ir nušoko nuo uolos nenorėdami vėl vergauti. Dabar ši diena pažymima Mauricijaus kreolų.

2008 m. Lemorn Brabantas įtrauktas į UNESCO pasaulio paveldo sąrašą.

Pusiasaliai
Mauricijaus geografija
Kiurpaipas

Kiurpaipas () – miestas Mauricijuje, vakarinėje Indijos vandenyno dalyje. Jis yra centrinėje salos plynaukštėje, Plen Vilemo rajone, maždaug 18 km į pietus nuo sostinės Port Luiso. Antras didžiausias salos miestas. Plotas – 23,8 km². 2003 m. skaičiavimais Kiurpipe gyveno 81 600 žmonių. Svarbus Mauricijaus komercinis centras. Yra du koledžai, viešoji biblioteka, stadionas. Šalia miesto yra oro uostas, pagrindinis greitkelis. Mieste yra autobusų stotis.

Istorija 

Gyvenvietę įkūrė prancūzų kolonistai. 1858 m. Kiurpipe gyveno apie 200 žmonių. Miestas išaugo XIX a. 7-ajame dešimtmetyje, kai Port Luise kilo maliarijos epidemija ir miesto gyventojai ėmė keltis į Kiurpipą. 1865 Kiurpaipe buvo atidaryta geležinkelio linija, sujungusi miestą su sostine. 1871 m. įsteigtas Karališkasis koledžas. 1878 m. – turgus. XIX a. 9-ajame dešimtmetyje miesto gyventojų skaičius pasiekė maždaug 10 000. 1890 m. Kiurpipui buvo suteiktos miesto teisės ir įkurta administracinė taryba. 1889–1904 m. miestą nusiaubė vidurių šiltinės epidemija. 1913 m. mieste buvo įkurtas botanikos sodas, 1917 m. – viešoji biblioteka, 1937 m. – kino teatras. XX a. 4-ajame dešimtmetyje buvo nusausinta daug aplinkinių pelkių. 1968 m. miesto taryba įgijo savivaldybės statusą.

Įžymybės 

Mieste yra 1902 m. rotušė, vadinama „Hotel de Ville“, 1917 m. mūrinė Karnegio biblioteka, kurioje saugoma vertinga XVIII–XIX a. Indijos vandenyno salų dokumentų kolekcija, 1871 m. Šv. Teresės bažnyčia, 1912 m. Kiurpaipo Karališkasis koledžas, 1922 m. paminklas nežinomam kareiviui, botanikos sodas. Daugiausiai lankytojų sulaukia miegančio Tru o Serfo ugnikalnio krateris, nuo kurio taip pat atsiveria Kiurpipo panorama ir matosi aplinkiniai miestai.

Miestai dvyniai 

 Kastel Gandolfas, Italija

Šaltiniai 

Mauricijaus miestai
Vytautas Leitonas

Vytautas Leitonas (1927 m. kovo 20 d. Joneliškėse, Jūžintų valsčius – 2010 m. balandžio 14 d.) – Lietuvos imtynininkas, sunkiosios atletikos treneris, Tarptautinės kategorijos sunkiosios atletikos teisėjas, pedagogas.

Biografija 
1935–1941 m. mokėsi Jūžintų pradžios mokykloje, 1941–1943 m. Dusetų progimnazijoje, 1943–1946 m. Rokiškio gimnazijoje, 1946–1947 m. Kauno 1-ojoje vakarinėje gimnazijoje.

1946–1947 m. Kauno statistikos inspekcijos jaunesnysis inspektorius. 1947–1951 m. studijavo Lietuvos valstybiniame kūno kultūros institute (LKKI).

1949 m. Lietuvos graikų-romėnų imtynių čempionas, 1949–1951 m. Pabaltijo respublikų spartakiadų prizininkas. 1950–1957 m. Lietuvos imtynių federacijos pirmininko pavaduotojas. 1950–1952 m. Lietuvos sportinės akrobatikos rinktinės narys. 1951–1960 m. Lietuvos sporto draugijos „Spartakas“ Kauno mokomojo-sportinio skyriaus viršininkas. Tuo pat metu aktyviai sportavo. 1958–1960 m. Lietuvos bokso federacijos pirmininkas. 1958 m. prie Kauno „Spartako“ draugijos įsteigė pirmąjį TSRS bokso sporto klubą. 1960–1992 m. Lietuvos sunkiosios atletikos federacijos pirmininkas.

1963, 1975, 1979 ir 1983 m. Lietuvos sunkiosios atletikos rinktinės vyriausiasis treneris, rengiantis SSRS Tautų spartakiadoms. Du iš jo parengtų sunkiaatlečių tapo šių spartakiadų čempionais. 1975 m. suteiktas LTSR nusipelniusio trenerio vardas ir tarptautinė sunkiosios atletikos teisėjo kategorija.

1960–1962 m. LKKI dėstytojas. 1962–1992 m. LKKI sporto klubo „Atletas“ instruktorius. 1962–1975 m. LKKI Dvikovos sporto šakų katedros vyr. dėstytojas, 1975–1980 m. LKKI Sunkiosios atletikos katedros vedėjas, 1980–1985 m. vyr. dėstytojas, nuo 1985 m. docentas. 1999 m. išėjo į pensiją. 2010 m. balandžio 14 d. docentas Vytautas Leitonas mirė nuo Alzheimerio ligos.

Pedagoginė veikla 
Parengė 24 sporto meistrus, 20 Lietuvos čempionų. 1994 m. Lietuvos sporto departamentas pripažino racionalųjį pasiūlymą „Štangos traukos registracijos priemonė“, kurio bendraautoris yra docentas Vytautas Leitonas. Ne vienerius metus bendradarbiavo sunkiosios atletikos kompleksinėje mokslinėje grupėje. Du jo auklėtiniai tapo habilituotais daktarais (prof. Kęstutis Kardelis ir prof. Valerijus Jasiūnas).

Beveik 40 darbo metų atidavė Lietuvos kūno kultūros akademijai. Bendradarbiams ir Lietuvos sporto visuomenei pažįstamas kaip labai kruopščiai, sąžiningai ir pasiaukojančiai savo pareigas atliekantis žmogus.

Bibliografija 
 Savo kūno skulptoriai, su bendraautoriumi, 1969 m.

Mokomieji leidiniai treneriams ir studentams
 Sunkioji atletika. Treniruotės krūvio planavimas ir apskaita, 1976 m.
 Sunkioji atletika. Varžybų organizavimas, pravedimas ir teisėjavimas, 1978 m.
 Pradedančių sunkiaatlečių mokymo metodika, 1980 m.
 Štangos kėlimo trajektorijos registracija, 1984 m.
 Sunkiosios atletikos klasikinių pratimų technikos mokymas ir tobulinimas, 1985 m.
 Sunkioji atletika. Mokymo ir treniruotės metodika, 1986 m.

Lietuvos sunkiosios atletikos treneriai
Lietuvos imtynininkai
Lietuvos pedagogai
Lietuvos sporto akrobatai
Speigas

Speigas – didelis, spiginamas šaltis. Speigas pasiekia stichinio meteorologinio reiškinio kriterijų, kai minimali oro temperatūra 1–3 naktis būna -30 °C arba žemesnė.  Lietuvoje žemiausia oro temperatūra buvo užfiksuota Utenoje 1956 m. vasario 1 d., kuomet temperatūra nukrito iki –42,9 °C laipsnių šalčio.

Išnašos 

Meteorologiniai reiškiniai
Dambravos apskritis

Apie dabartinį Lenkijos valsčių žr. Dambravos valsčius;
 Apie 1940-1945 m. Baltarusijos TSR egzistavusi rajoną žr. Dambravos rajonas.
Dambravos apskritis () – nuo 1956 iki 1975 metų egzistavusi apskritis šiaurės rytų Lenkijos Liaudies Respublikoje, Balstogės vaivadijoje. Šiuo metu buvusi apskrities teritorija yra Palenkės vaivadijoje, Augustavo apskrityje (Štabino ir Liepinės valsčiuose) ir Sokulkos apskrityje (Dambravos ir Naujadvario valsčiuose). Apskrities centras buvo Dambravos miestas.

Istorija 

Apskritis įkurta 1956 m. sausio 1 d. Balstogės vaivadijoje vykdant Lenkijos apskričių ir valsčių reformą. Apskritį sudarė 19 savivaldybių: iš Augustavo apskrities – Bartnikai, Jastšembna I, Kurianka, Liepinė, Rigaluvka. Apskritis panaikinta 1975 m. gegužės 31 dieną.

Šaltiniai 

 Apskrities įkūrimo įstatymas 1956 m. ;
 Apskrities panaikinimo įstatymas 1975 m. .

Palenkės vaivadija
Augustavo apskritis
Sokulkos apskritis
Dambrava
Pavelas Zubovas

Pavelas Zubovas (; g. 1988 m. vasario 4 d.) – Rusijos futbolininkas, žaidžiantis saugo pozicijoje.

Futbolo treniruotes pradėjo lankyti šešerių metų. Nuo keturiolikos treniravosi Maskvos „Spartak“ futbolo mokykloje. Buvo kviečiamas į 1988 m. gimusių Rusijos futbolo rinktinę. 2005 m. pradėjo žaisti „Spartak“ dublerių komandoje. 2006 m. buvo paskolintas Maskvos „Sportakademklub“ komandai, žaidžiančiai Rusijos antroje lygoje. 2007 m. pasirašė kontraktą su Sankt Peterburgo „Zenit“, tačiau atstovavo tik komandos dublerius. 2007 m. spalį patyrė traumą ir praleido visą 2008 m sezoną. 2009 m. žaidė už antrą „Zenito“ komandą Sankt Peterburgo „Smena-Zenit“. 2010 m. pasirašė metų kontraktą su Rusijos pirmos lygos Omsko „Irtyš“ klubu. 2011 m. pradžioje tapo Vilniaus „Žalgirio“ futbolininku. Transferų lango metu abipusiu susitarimu kontraktas su žaidėju buvo nutrauktas ir futbolininkas grįžo į Omsko „Irtyš“ klubą .

Nuorodos 
 Statistika iš www.futbolinis.lt
 Statistika Rusijos čempionatuose

Šaltiniai 

Rusijos futbolininkai
Užsienio futbolininkai Lietuvos komandose
Tyka

Tyka (štilis) – bevėjis oras arba silpnas vėjas, ne smarkesnis kaip 0,5 m/s.  Tokios meteorologinės sąlygos dažniausiai susidaro anticiklono metu, taip pat yra dažnesnės slėniuose, duburiuose, o ne atvirose vietose.

Senovėje tyka, kuri dažnai vyrauja tropikų jūrose, būdavo pražūtinga buriniams laivams.

Išnašos 

Vėjai
Mangas

Mangas — valgomas kaulavaisis, kurį mezga indinio mango medis. Manoma, kad mangai kilo iš regiono tarp Mianmaro, Bangladeše ir šiaurės rytų Indijoje. Indinio mango medis nuo senų laikų auginamas Pietų Azijoje ir Pietryčių Azijoje, dėl to esti dviejų kultivarų: „indiško tipo“ ir „Pietryčių Azijos tipo“. Taip pat valgomus kaulavaisius, vadinamus mangais, veisia kitos Mangifera genties augalų rūšys. Šie paprastai sutinkami Malezijos ekoregione.

Pasaulyje yra keli šimtai mango kultivarų, auginamų visuose žemynuose. Europoje mangus augina Italija ir Malta. Priklausomai nuo kultivaro, mango vaisius gali skirtis dydžiu, forma, saldumu, žievelės ar minkštimo spalva. Pastaroji gali būti geltona, aukso spalvos, žalia arba oranžinė. Mango yra Indijos, Pakistano ir Filipinų nacionalinis vaisius, o mango vaismedis — Bangladešo nacionalinis medis.

Maistingumas 
Mango vaisiuje yra gausu vitamino C ir folio rūgšties. 100 g energinė vertė —	60 kcal. Yra 15 g angliavandenių, 13,7% cukrų, 1,6% maistinių skaidulų, 0,38 g riebalų, 0,82 g baltymų.

Produkcija

Šaltiniai

Nuorodos 

Vaisiai ir uogos
Kaitra

Kaitra – alinantis karštis. Kaitra pasiekia stichinio meteorologinio reiškinio kriterijų, kai maksimali oro temperatūra 10 dienų iš eilės būna +30 °C arba aukštesnė.  Lietuvoje aukščiausia oro temperatūra buvo užfiksuota Zarasuose 1994 m. liepos 30 d., kuomet temperatūra pakilo iki +37,5 °C laipsnių karščio.

Išnašos 

Meteorologiniai reiškiniai
2011 m. Kinijos Grand Prix

2011 m. Kinijos Grand Prix – trečiosios 2011 m. sezono Formulės 1 lenktynės, kurios vyko balandžio 15-17 dienomis Šanchajaus trasoje.

Kvalifikacija 

Pastabos
 – Vitalijus Petrovas antros kvalifikacijos dalies pabaigoje dėl techninių sustojo trasoje, dėl to nevažiavo trečiojoje.

Lenktynės

Čempionato įskaitos 

Lenktynininkų įskaita

Komandų įskaita

 Pastabos: pateikti tik penki geriausi rezultatai.

Šaltiniai 

Formulės 1 Grand Prix
2011 sporte
Kinijos sportas
Marijampolės rajono apylinkės teismas

Marijampolės apylinkės teismas – apylinkės teismas pietvakarių Lietuvoje. Teritorija – Marijampolės savivaldybė. Dirba 26 teisėjai.

Adresas: Kauno g. 8, Marijampolė, LT-68505.

Apeliacinė instancija – Kauno apygardos teismas (KAT).

Pirmininkai 

 1987–1991 m. Zigmas Pečiulis
 1992-1999 m. Romualdas Matonis
 2010-2015 m. Teresė Klimienė
 /…/
 Nuo 2018 m. vasario 1 d. Laimondas Noreika

Pirmininko pavaduotojai

Marijampolės rūmų teisėjai 
 Laimondas Noreika (nuo 2018 m.- teismo pirmininkas)
 Teresė Klimienė
 Nerijus Brinevičius
 Vilma Gadiškienė
 Ingrida Navickienį
 Virginija Šeškuvienė
 Rūta Gustienė
 Raimundas Krušinys
 Rūta Neveckienė
 Aksinija Žemantauskienė
 Eridana Paltanavičienė
 Janina Zaržeckienė
 Audronė Šiupšinskaitė

Jurbarko rūmų teisėjai 
 Saulius Mikšys
 Arūnas Bacevičius
 Raimundas Klimaitis
 Jūratė Lukšienė

Šakių rūmų teisėjai 
 Arturas Rauktys
 Lina Antanaitienė
 Loreta Masevičiūtė
 Judita Sungailaitė

Vilkaviškio rūmų teisėjai 
 Algis Vieraitis
 Laimutis Vaitkus
 Vitalijus Krivičius
 Valdas Petraitis
 Jonas Abraitis

Buvę teisėjai 
 Dalė Agliniškienė
 Laima Garnelienė (1993–1994 m. teismo pirmininko pavaduotoja)
 Romualdas Matonis (1992–1999 m. teismo pirmininkas)
 Vytautas Jazbutis
 Dalia Bajerčiūtė
 Gytis Večerskas
 Virginija Šeškuvienė (1994–2000 m. teismo pirmininko pavaduotoja)
 Romualdas Januška
 Petras Viščinis
 Juozas Algimantas Paplauskas
 Irmutė Kliučinskienė
 Rimas Bradūnas
 Daina Knezevičienė
 Albinas Antanaitis
 Rasa Augustė
 Dainius Gudas
 Vytautas Švetkauskas

Šaltiniai 

Lietuvos teismai
apylinkės teismai
Marijampolės savivaldybė
Krantinė (Kupiškis)

Krantinė (sovietmečiu Kupos kvartalas) – centre, dešiniajame Kupos krante esanti Kupiškio miesto dalis. Mikrorajoną riboja Krantinės, Taikos, Gedimino gatvės. Veikia lopšelis darželis „Saulutė“, Kupiškio Kupos pradinė mokykla, įrengtas parkas, šalia stovi Kupiškio kultūros namai. Mikrorajonas pradėtas statyti 1977 m., užbaigtas 1985 m.

Šaltiniai 

Kupiškio miesto dalys
Kotanteno pusiasalis

Kotanteno pusiasalis arba Šerbūro pusiasalis () − pusiasalis šiaurės vakarų Prancūzijoje, prie Lamanšo, Žemutinės Normandijos regione, Manšo departamente.

Didžiausias pusiasalio miestas − Šerbūras Oktevilis. Todėl, kartais pusiasalis dar vadinamas Šerbūro pusiasaliu. Dauguma gyventojų dirba žvejybos pramonėje, o žemės ūkyje dominuoja galvijų ir avių auginimas.

Flamanvilyje (Flamanville) yra pastatyta atominė elektrinė. Keletą kilometrų į šiaurę nuo Flamanvilio yra pastatyta radioaktyvių atliekų šalinimo gamykla.

Prancūzijos geografija
Europos pusiasaliai
Augustavo rajonas

Apie dabartinę Lenkijos apskritį žr. Augustavo apskritis;
 Apie 1840–1939 m. egzistavusią apskritį žr. Augustavo apskritis (1840-1939).
Augustavo rajonas (, ) – administracinis vienetas egzistavęs 1940–1941 m. ir 1944–1945 m. Tarybų Sąjungos, Baltarusijos TSR teritorijoje, Balstogės srityje su centru Augustavo mieste.

Istorija 

Rajonas buvo įkurtas 1940 m. sausio 15 d. Baltarusijos TSR Rados sprendimu. Rajonas įkurtas vietoje 1939 m. rugsėjo pabaigoje Tarybų Sąjungos okupuotos Augustavo apskrities, išskyrus Dauspudos ir Ščebros-Olšankos valsčius, kurie atiteko Trečiajam Reichui ir dalis kaimų prijungtų prie Sapackinės rajono. 1940 m. vasario 25 d. rajono komitetas suskirstė rajoną į atskiras savivaldybes: Augustavo, Barglavo, Gabove Grondų, Jonavos, Jastšembnos I, Kalino, Mogilnicos, Kroševo, Pomianų, Štabino, Ušciankų, Vulkos Karvovskos ir atskirą Augustavo miestą. Rajonas egzistavo iki Vokietijos kariuomenės įsiveržimo 1941 m. birželio mėnesį. Po šio įsiveržimo rajonas buvo priskirtas vokiškajai Balstogės sričiai. Nuo 1944 m. pabaigos iki 1945 m. rugpjūčio vėl priklausė Baltarusijos TSR. 1945 m. rugpjūčio 16 d. rajonas buvo perduotas Lenkijos Liaudies Respublikai, kur buvo įkurta nauja Augustavo apskritis.

Šaltiniai 

 Wojciech Batura, Andrzej Makowski, Jarosław Szlaszyński, Dzieje Augustowa od założenia miasta do 1945 roku, Wydawnictwo Zbigniew J. Filipkowski, Suvalkai 1997 m., s. 284, 286.

Augustavo istorija
Augustavo apskritis
Buvę Baltarusijos rajonai
Rimas Jakelaitis

Rimas Jakelaitis (g. 1955 m. balandžio 14 s. Vilniuje) – Lietuvos ilgų nuotolių bėgikas. Netradicinių rungčių pasaulio rekordininkas. Lietuvos maratono ir kitų ilgų nuotolių čempionas. Vienas ištvermingiausių pasaulio ilgiausiųjų nuotolių bėgikų.

Nuo 1997 m. gyvena JAV ir priklauso Niujorko Bruklino bėgimo klubui.

Pasiekimai

Pasaulio rekordai 
 1300 mylių: 16 parų 00 h 55 min 30 s
 2000 km: 15 parų 10 h 16 min 02 s
 1000 mylių: 11 parų 23 h 7 min 21 s

Lietuvos ilgų nuotolių bėgikai
Lietuvos Pasaulio rekordininkai
FK Gintaras Palanga

FK Gintaras (Viešoji įstaiga „Gintaras“ arba Futbolo klubas „Gintaras“) – Lietuvos futbolo klubas iš Palangos.

Istorija

2014–2020 
Naujasis FK Gintaro klubas buvo įkurtas 2014 m. rugsėjo mėn. Marsel Balasanov iniciatyva kaip viešoji įstaiga. Klubas pradėjo veiklą nuo vaikų ir jaunimo ugdymo. 

Klubas buvo atkurtas 1957–2005 m. egzistavusio FK Gintaras klubo garbei. 2010 m. įkurtas FK Palanga klubas taip pat pretendavo į Palangos miesto futbolo tęstinumą, ir 2018 m. netgi buvo įdėjęs „1957 m.“ įrašą į savo klubo logotipą. FK Palanga bankrutavo 2020 m. 

2016 m. vaikų futbolo čempionate U-10 tapo čempionais. 

2018 m. U-13 5x5 vakarų regione sėkmingai žaidė savo amžiaus grupėje ir buvo jos lyderiais.

2021– šiuo metu 
2021 m. sertifikavosi naująjame futbolo ugdymo įstaigų sertifikavimo projekte.

2021 m. debiutavo didžiąjame futbole, dalyvaudami III lygoje Klaipėdos zonoje.

2021 m. gegužės 30 d. rungtynėse prieš Klaipėdos „Rosą“ pasiekė įspūdingą pergalę rezultatu 10:2. Šiose rungtynėse buvęs Lietuvos nacionalinės rinktinės žaidėjas Tadas Labukas pelnė tris įvarčius, Lukas Bielskis– keturis, net vartininkas Žymantas Butkus 51 rungtynių minutę realizavo 11 metrų baudinį ir pelnė įvartį.

Sezonai 

|}

Žaidėjai 
 27. Ramūnas Narvilas
 99. Edgar Dorogavcev
 14. Tadas Labukas
 7. Lukas Bielskis
 32. Žymantas Butkus (vartininkas)
 10. Marsel Balasanov
 23. Robertas Baltuonė
 8. Robertas Šalkauskas (kapitonas)
 90. Rokas Borusas
 9. Paulius Lukoševičius
 20. Vitalijus Paulauskas
 18. Scott Montgomery Palmer
 17. Dalius Tomkevičius
 11. Gerdas Kančelskis

Žinomiausi žaidėjai 
  Tadas Labukas (2021–...)

Klubo spalvos 
Raudona, juoda ir balta.

Taip pat skaitykite 
 FK Palanga
 FK Gintaras (1970)
 FK Gintaras Klaipėda

Šaltiniai

Nuorodos 
 Facebook paskyra
 KLFF puslapis (naujienos)
 KLFF (apie klubą)
 lietuvosfutbolas.lt (KLFF III lyga)
 lietuvosfutbolas.lt (Gintaras 2021 m.)
 lietuvosfutbolas.lt (Gintaras iki 2021 m.)

Lietuvos futbolo klubai
Palanga
Klaipėdos futbolas
Teismo byla

Teismo byla – surištų ar susiūtų teismo dokumentų visuma; teismas, teismo procesas.

Rūšys 

 Civilinė byla
 Baudžiamoji byla
 Administracinė byla (sprendžia administracinis teismas, administracinių ginčų komisija)
 Konstitucinė byla (sprendžia Konstitucinis Teismas)
 Mokesčių byla (sprendžia administracinis arba finansų teismas)
 Darbo byla (sprendžia bendrosios kompetencijos arba specializuotas – darbo teismas)
 Ūkinė byla (sprendžia ūkinis teismas)

Taip pat skaitykite 
 Paveldėjimo byla
 Notaro byla
 Draudimo byla
 Žemės byla

proceso teisė
dokumentai
Plen Vilemo rajonas

Plen Vilemo rajonas () − Mauricijaus rajonas, užimantis centrinę salos dalį. Administracinis centras − Bo Basenas-Rouz Hilis (Rose-Hill/Beau-Bassin).

Tai yra vienas tankiausiai gyvenamų šalies rajonų ir vienas iš dviejų, neturinčių priėmimo prie jūros. Rajone yra užgesęs ugnikalnis Tru o Serfas, Tamarindo krioklys.

Rajone įsikūrę daug svarbių šalies miestų: Rouz Hilas-Bju Basinas, Kuat Bornas, Vakoasas-Finiksas, Kiurpipas.

Mauricijaus rajonai
Pavelas Popovičius

Pavelas Popovičius (, , g. 1930 m. spalio 5 d. Uzinas, Belocerkovsko rajone, Ukraina – 2009 m. rugsėjo 30 d. Gurzufe, Kryme, Ukraina) – ketvirtas tarybinis kosmonautas, dukart Tarybų Sąjungos didvyris (1962, 1974 m.), kosminio laivo „Vostok-4“ pilotas, kosminio laivo „Sojuz-14“ vadas. Pirmasis kosmonautas – ukrainietis.

Biografija 
1951 m. baigė Magnitogorsko industrinį technikumą ir aeroklubą. Vėliau mokėsi Karinių oro pajėgų karo lakūnų mokyklą Grozne, nuo 1954 m. buvo naikintuvo lakūnas Šiaurėje ir Pamaskvyje.

Pirmasis P. Popovičiaus skrydis vyko 1962 m. rugpjūčio 12-15 d. laivu „Vostok-4“. Tai buvo pirmasis grupinis skrydis (tuo pat metu laivu „Vostok-3“ skriejo kosmonautas Andrijanas Nikolajevas, tarp laivų tebuvo maždaug 6,5 km atstumas).

Antrąjį kartą kosmonautas skrido laivu „Sojuz-14“ (pirmoji erdvėlaivio  „Sojuz“ modifikacija) 1974 m. liepos 3-19 d. kartu su inžinieriumi Jurijum Artiuchinu. Tai buvo pirmasis grynai karinės paskirties kosminis skrydis.

P. Popovičius kosmonautų būryje išbuvo 22 metus. 20 metų vadovavo Kosmonautikos muziejų asociacijai, buvo žurnalo „Kosmonautikos naujienos“ («Новостей космонавтики») redakcinės tarybos narys, 10 metų vadovavo Ukrainos kosmonautų sąjungai. 

P. Popovičius 24 metus buvo TSRS Aukščiausiosios Tarybos deputatu, šešių šaukimų Ukrainos TSR Aukščiausiosios Tarybos deputatu. Nuo 1993 m. – aviacijos atsargos generolas majoras.

Apdovanojimai ir atminimo įamžinimas 
P. Popovičius apdovanotas dviem Lenino ordinais, Garbės ordinu, Tautų draugystės ordinu, Raudonosios žvaigždės ordinu.

Jo vardu pavadintas kalnagūbris Antarktidoje, asteroidas „8444 “, jis buvo Kalugos, Kovrovo, Magnitogorsko, Južno Sachalinsko, Belocerkovsko, Zaporožės, Poltavos, Gurjevo (Atyrau), Trgovište (Bulgarija) miestų garbės pilietis, jo vardu keliuose miestuose pavadintos gatvės.

Mirė nuo insulto. Palaidotas Trojekurovo kapinėse Maskvoje.

Šaltiniai 

Kosmonautai
Tarybų Sąjungos didvyriai
TSRS karininkai
TSRS lakūnai
Arminas Ragauskas

Arminas Ragauskas (g. 1946 m. rugpjūčio 20 d. Kaune) – Lietuvos mokslininkas, išradėjas, inovatorius, profesorius.

Biografija 
1964 m. su medaliu baigė Kauno Jono Jablonskio vidurinę mokyklą. 1964–1969 m. studijavo Kauno politechnikos institute (KPI). 1969–1972 m. KPI asistentas. 1972–1973 m. studijavo KPI vienmetėje aspirantūroje ir apgynė daktaro disertacija. 1973–1978 m. vyr. dėstytojas, 1978–1993 m. docentas. 1981 m. stažavosi Londono universitete. 1989 - 2011 KTU Senato narys ir vicepirmininkas. Dvi kadencijas KTU Tarybos narys. Nuo 1993 m. iki 2013 m. UAB „Vittamed“ direktorius, steigėjas kartu su partneriais ir bendrasavininkas, KTU profesorius. Nuo 1994 m. KTU Telematikos mokslinės laboratorijos (dabar KTU Sveikatos telematikos mokslo institutas) vadovas. 2002 m. suteiktas profesoriaus akademinis vardas. Nuo 2014 m. KTU Telematikos mokslo centro vadovas, profesorius. Nuo 2015 m. KTU Sveikatos telematikos mokslo instituto direktorius. Nuo 2017 m. „Boston Neurosciences Inc“ (Bostonas, JAV) (ankstesnis pavadinimas "Vittamed Inc.") bendrasavininkas .

Mokslininko veikla 
Telematikos mokslo laboratorijos (nuo 2015 m. Sveikatos telematikos mokslo institutas) Kauno technologijos universitete steigėjas ir vadovas, mokslininkas, Europos Sąjungos tyrimų grupės „Smegenys ir informacinės technologijos“ (www.brain-it.eu) direktorių valdybos narys nuo 1997 m., asociacijos „Scientia Libera“ Valdybos narys, išradėjas (daugiau kaip 150 registruotų išradimų, tame tarpe patentai JAV, ES, Japonijoje, Kanadoje, Australijoje ir didžiosiose ES valstybėse), inovatorius (sukurti aukštųjų technologijų pramoniniai ir biomedicininiai prietaisai serijiniu būdu gaminami Lietuvoje ir eksportuojami į užsienio valstybes), vadovėlių universitetų magistrantams ir doktorantams autorius, doktorantų mokslinis vadovas, tarptautinių mokslinių ir technologijų plėtros projektų iniciatorius ir vadovas.

Skaitė paskaitas universitetuose JAV, Didžiojoje Britanijoje, Belgijoje. Dalyvauja pasaulinėse ir Europinėse mokslinėse konferencijose, skaitė kviestinius mokslinius pranešimus JAV, Didžiojoje Britanijoje, Suomijoje, Švedijoje, Norvegijoje, Vokietijoje, Prancūzijoje, Italijoje, Ispanijoje, Izraelyje, Portugalijoje, Graikijoje, Danijoje, Olandijoje, Belgijoje, Austrijoje, Šveicarijoje, Indijoje, Hong Konge, Kinijoje, Tailande, Singapūre, Jungtiniuose Arabų Emiratuose ir kt.

Vadovavo ir vykdė didelių apimčių tarptautinius mokslinių tyrimų ir technologijų plėtros projektus, finansuojamus Europos Komisijos, JAV Gynybos Departamento, JAV Armijos Departamento, NASA, JAV Nacionalinio Erdvės Biomedicininių Tyrimų Instituto, Lietuvos ir užsienio bendrovių.

2016 metais - Europos geriausio išradėjo konkurso finalistas.

Ragauskas
Ragauskas
BP (reikšmės)

BP:

 BP – pasaulinė dujų ir naftos gavybos bendrovė
 Baudžiamasis procesas, teismo procesas
Kaltinamasis aktas

Kaltinamasis aktas (anksčiau, taip pat Rusijoje - kaltinamoji išvada) - prokuroro priimtas dokumentas, kuriuo baigiamas ikiteisminis tyrimas, aprašoma nusikalstama veika, nurodomi duomenys, kuriais grindžiamas kaltinimas, ir baudžiamasis įstatymas, numatantis tą veiką (LR BPK 23 str.).; procesinis dokumentas. Asmuo, dėl kurio nustatyta tvarka yra prokuroro priimtas kaltinamasis aktas - kaltinamasis.

Šaltiniai 

Baudžiamojo proceso teisė
Teisės aktų rūšys
Ślepsk Suwałki

Ślepsk Suwałki - tinklinio klubas iki 2009 metų atstovavęs Augustavo miestui ir vadinęsis ZKS Ślepsk Augustów. Nuo 2009 m. atstovauja Suvalkų miestui, pirmojoje Lenkijos tinklinio lygoje.

Klubo informacija
 Adresas: ul. Słowackiego 29,16-300 Augustavas;
 Salė: Hala OSiR, Suvalkai;
 Aprangos spalvos: Mėlyna ir balta;
 Direktorius: Michał Wiszniewski.

Nuorodos
 Klubo tinklalapis (lenk.);
 Lenkijos tinklinio federacijos tinklalapis (lenk.).

Augustavo sportas
Suvalkų sportas
Tinklinio klubai Palenkės vaivadijoje
Augustavo gaudynių tyrimų komisija

Augustavo gaudynių tyrimų komisija () – komisija įkurta 1987 m. rugpjūčio 2 dieną Suvalkų mieste, įkūrėjas Mirosław Basiewicz. Komisijos tikslas nustatyti Augustavo gaudynių nusikaltėlius ir surasti aukų palaikus. Nepaisant didelio komunistinės Lenkijos slaptųjų tarnybų trukdymo, komisija surinko daugybę dokumentų ir apklausė vietinių kaimų gyventojus. Komisijos darbą aktyviai rėme politikai ir visuomenės veikėjai Jurgis Vladislovas Giedraitis, Ryszard Kaczorowski, Irena Zofia Romaszewska, Zbigniew Romaszewski. Komisijos iniciatyva buvo ekshumuoti šalia Gibų kaimo rasti palaikai, kurie buvo manoma buvo dingusių žmonių palaikai, bet ekshumavus palaikus paaiškėjo kad tai vokiečių kareivių palaikai. Surinkti dokumentai buvo perduoti Lenkijos tautos atminties institutui, apie komisijos darbą Jacek Petrycki sukūrė dokumentinį filmą. Pagrindiniai komisijos dalyviai Piotr Bajer, Alicja Maciejowska, Mirosław Basiewicz, Stanisław Kowalczyk, Maria Chwalibóg, Jan Krzywosz ir Danuta Krzywosz.

Taip pat skaitykite 

 Augustavo gaudynės.

Šaltiniai

 Aprašymas apie komisiją;
 Aprašymas apie Augustavo gaudynes ir komisijos darbą.

Nuorodos

 Lenkų tautos atminties instituto tinklalapis .

Augustavas
Lenkijos teisės istorija
Ombudsmenas

Ombudsmenas – pareigūnas, tiriantis skundus dėl netinkamo viešojo administravimo (pvz., institucijose ir įstaigose), žmogaus teisių pažeidimų. Ombudsmenas eidamas pareigas yra nepriklausomas ir nešališkas (panašiai kaip arbitras). Gali būti Ombudsmenų taryba (kolegiali institucija, įstaiga).

Lietuvoje veikia Seimo kontrolieriai (Seimo kontrolierių įstaiga), gina žmonių teises į gerą viešąjį administravimą.

Europos Ombudsmenas

Seimo kontrolierius

Nuorodos 

 Seimo kontrolierių įstaiga 

Žmogaus teisės
Teisinės pareigybės ir profesijos
Viešasis administravimas
Kaltės prezumpcija

Kaltės prezumpcija – prielaida, prezumpcija dėl asmens kaltės veikoje. Būdinga civilinei teisei. Pvz., laikoma, kad sutarties šalis yra pažeidusi sutartį neįvykdama savo prievolės, kol neįrodė priešingai. Pvz., Rusijoje Kaltės prezumpcija galioja didesnio pavojaus šaltinio valdytojo atžvilgiu, jeigu padaroma žala.

teisės teorija
civilinė teisė
Algimantas Paulauskas

Algimantas Paulauskas (g. 1959 m. rugsėjo 6 d. Skuode) – Lietuvos biologas, biomedicinos mokslų daktaras, Vytauto Didžiojo universiteto profesorius.

Biografija 
1977 m. baigė  Skuodo 2-ąją vidurinę mokyklą. 1983 m. baigė  Vilniaus universitetą. 1990 m. Novosibirsko žemės ūkio institute (Rusija) apgynė mokslų daktaro disertaciją „Notocotylus genties trematodų baltymų ir kai kurių fermentinių sistemų elektroforetinis tyrimas ir jų populiacinė genetinė analizė“. 1998 m. suteiktas docento, 2010 m. – profesoriaus vardas. 

Lietuvos MA Zoologijos ir parazitologijos instituto (nuo 1991 m. Ekologijos institutas) aspirantas (1983–1986 m.), jaunesnysis mokslinis bendradarbis (1986–1991 m.). 1991–2003 m. Ekologijos instituto Imunologijos ir genetikos lab. vyriausiasis mokslinis bendradarbis. Nuo 1996 m. dirba Vytauto Didžiojo universitete, 2010–2015 m. VDU Gamtos mokslų fakulteto dekanas, 2000–2010 ir nuo 2015 m. Biologijos katedros vedėjas. .

Mokslinė veikla 
Molekulinė ekologija, organizmų genetinis kintamumas, parazito-šeimininko koegzistavimas, aukštesniųjų organizmų biotechnologija (GMO rizikos vertinimas).

Mokslinio darbo rezultatai paskelbti per 100 publikacijų, per 70 mokslinių pranešimų skaityti įvairiose tarptautinėse konferencijose, kongresuose, simpoziumuose. Dviejų monografijų bendraautoris ir 8 mokomųjų knygų autorius. 

Nuo 1983 m. organizavo ir dalyvavo mokslinėse ekspedicijose į šiaurinės Palearktikos regionus: Obės žemupį, Kamčiatkos pusiasalį, Karos upės žiotis (Karos jūros pakrantė), Čiukčių pusiasalį, Lenos upės žiotis.

Ekspertinė veikla 
Nuo 2001 m. tarptautinės tarpparlamentinės asamblėjos Biotechnologijų bioetikos klausimais mokslinio komiteto narys nuo Lietuvos. Nuo 2002 m. Genetiškai modifikuotų organizmų priežiūros komiteto prie LR Aplinkos ministerijos narys.

Visuomeninė veikla 
Lietuvos bioetikos draugijos valdybos narys, Lietuvos ornitologų draugijos narys, Lietuvos teriologų draugijos narys, Lietuvos genetikų ir selekcininkų draugijos narys, Lietuvos žmogaus genetikos draugijos narys, Baltijos šalių parazitologų draugijos narys.

Bibliografija 
 Bendrosios genetikos tyrimų metodai ir pratybos (vadovėlis aukštosioms mokykloms), su kitais, 2003 m.
 Ekologijos terminų aiškinamasis žodynas, su kitais, 2008 m.
 Genetiškai modifikuoti transgeniniai augalai (vadovėlis aukštosioms mokykloms), su kitais, 2010 m.

Šaltiniai 

Lietuvos biologai
Lietuvos pedagogai
VDU dėstytojai
Olandų Rytų Indijos bendrovė

Olandų Rytų Indijos bendrovė buvo didžiausia Nyderlandų prekybos bendrovė XVII-XVIII amžiais, pirmoji pasaulyje išleido savo akcijų emisiją. Ji tapo ir pirmąją tarptautine bendrove. Šiai bendrovei Nyderlandų parlamentas buvo suteikęs 21 metų monopolines teises, leidžiančias vykdyti kolonijinę veiklą Azijoje. Ji taip pat buvo atsakinga už Malajų salyno kolonizaciją ir eksploataciją. 

Ši įmonė buvo įkurta 1602 m., o savo akcijas viešai išplatino 1606 m. Pirmieji dividendai akcininkams išmokėti 1610 m. Dividendai mokėti ne tik valiuta, bet ir prieskoniais. Olandų tyrimas atskleidžia, kad pirmaisiais keleriais metais dividendai mokami nebuvo dėl sunkios bendrovės padėties. Olandų Rytų Indijos bendrovė žlugo 1798 m. dėl joje suvešėjusios korupcijos.

Išnašos 

Buvusios įmonės
Nyderlandų įmonės
Prekybos įmonės
Bankininkystė Prancūzijoje

Bankininkystės sektorius Prancūzijoje yra mažiau išvystytas nei JAV ar Jungtinės Karalystės, nes jose finansų rinkos yra pagrįstos anglosaksiškąja sistema. Vakarų Europoje – Vokietijoje, Prancūzijoje bei Japonijoje visas reikalingas funkcijas atlieka bankai. Pastarosioms šalims būdinga bankinė sistema. Prancūzijoje bankai užsiima finansų maklerio ir draudimo įmonių veikla bei teikia investicinių fondų valdymo paslaugas. Jie taip pat aprūpina įmones finansiniais ištekliais, tarpininkauja rinkoje atliekant operacijas ir dalyvauja stambiais akcininkais įmonių veikloje, o anglosaksiška sistema paremta atvira finansinių priemonių apyvarta ir rinka, per kurią pritraukiama didesnė dalis finansavimo. Pastaroji sistema likvidesnė, skaidresnė ir labiau išvystyta nei žemyninė, kuri yra pagrįsta bankais. Kadangi JAV ir JK paplitusi aglosaksiškoji sistema, tai joje į vertybinius popierius investuoja paskiros investicinių fondų valdymo bendrovės, draudimo bendrovės bei privataus kapitalo bendrovės.  Prancūzijos bankininkystės pramonės turto ir grynos vertės santykio (finansinio sverto) vidurkis 2008 m. siekė 28 prieš 1, o trumpalaikių įsipareigojimų suma sudarė 60 % Prancūzijos bendro vidaus produkto arba 128 % valstybės skolos.

Didžiausi bankai 
Pastaruoju metu trys didžiausi Prancūzijos bankai – „BNP Paribas“, „Crédit Agricole“, „Société Générale“ – yra stambiausių pasaulio bankų sąrašų viršūnėje. Šiuo metu didžiausias pasaulyje „BNP Paribas“ bankas yra įsikūręs Prancūzijoje. Didžiausi bankai Prancūzijoje, pagal „Bloomberg“ ir tarptautinio bankininkystės informacijos biuro duomenis:

Prancūzijos centrinis bankas 

Šiuo metu Prancūzijos centrinis bankas yra glaudžiai susijęs su Europos centriniu banku, o jo pagrindinės pareigos yra Europos centrinių bankų sistemos nustatytos monetarinės politikos vykdymas.

Išnašos 

Pra
Kęstutis Matelis

Kęstutis Matelis – humoristas, žinomas kaip Raimundėlis iš humoro grupės „Ambrozija“.

Biografija 
Verslininkas (apgyvendinimo srityje).

Vedė būdamas 19 metų. Žmona Irena. Dukros Marija ir Miglė.

Gyvena Rokiškyje.

Studijavo Vilniaus statybos ir dizaino kolegijoje Fotografijos technologijų specialybę. Laisvalaikiu fotografuoja, filmuoja.

Vaidmenys 

 Humoro serialas „Miesčionys“, „Miesčionys II“ ir „Miesčionys III“ (2005 m.). Režisierius Jonas Buziliauskas. Vaidina: Kęstutis Matelis, Violeta Mičiulienė, Giedrius Viduolis („Tata“), Jonas Buziliauskas („Beausis“).

Šaltiniai 

Lietuvos humoristai
Feast of Silence

Feast of Silence („tylos puota“) – ketvirtasis, paskutinis studijinis muzikinio projekto „Vas“ albumas, išleistas 2004 m. Albumas pasirodė po ilgos pertraukos, nes Azam Ali ir Greg Ellis vystė solinius projektus.

Albume „Feast of Silence“, palyginus su ankstesniais, pasireiškia didesnė muzikos instrumentų įvairovė, įvairesnės muzikinės tradicijos (pvz., egiptietiško stiliaus daina „Bardo“, bulgarų liaudies daina „Izgrejala“).

Kūriniai 
 Amrita (Churning The Sea Of Milk)
 In Our Faith
 Mandara
 Izgrejala
 Moksha
 The Reaper And The Flowers
 Bardo
 Feast Of Silence
 Kali Basa

Autoriai 
Muzika
 Azam Ali (vokalas, cimbolai, tambūras);
 Cameron Stone (violončelė);
 Greg Ellis (klavišiniai, konga, būgnas, cimbolai, dumbekas, tabla, varpeliai);
 Tyler Bates (gitara, klavišiniai);
 Brent Meyer (buzoukis);
 Deepak Ram (bansuris);
 Pejman Hadadi (tombakas);
 Justin Meldal-Johnsen (bosinė gitara).
Aranžuotė
 Tyler Bates
 Azam Ali
Garso maišymas
 Azam Ali;
 Greg Hunter..

Šaltiniai 

2004 albumai
Azam Ali albumai
Raduškevičiaus rūmai

Raduškevičiaus rūmai – neogotikinis pastatas Vilniuje, Kalvarijų g. 1 (unik. kodas ). Šiuo metu pastate yra įsikūrusi Lietuvos architektų sąjunga.

Istorija 

XVIII amžiuje šioje vietoje minimi Vitebsko vaivados Piro statytų ir Piromonto vardą gavusių rūmų griuvėsiai. Neogotikinio stiliaus pastatą 1894–1897 m. pasistatydino gydytojas, Vilniaus miesto dūmos narys Hilarijus Raduškevičius. Rūmai buvo statomi pagal architekto Juliano Januševskio projektą. 1900 m. mirus H. Raduškevičiui, rūmai atiteko brolio sūnui M. Raduškevičiui. 1911 m. rūmus nupirko antros gildijos pirklys Izraelis Donskojus. V korpuse jis įkūrė avalynės fabriką „Progres“. 1923 m. rūmus nusipirko stiklo fabriko savininkai broliai L. ir I. Zingeriai. Tuo metu rūmuose įsikūrė stiklo fabriko administracija ir 21 butas. 1939 m. rūmai atiteko iš Rygos atvykusiam lietuviui Kazimierui Burbai.

Po II pasaulinio karo rūmuose buvo įsikūręs karinis dalinys, vėliau Vilniaus pedagoginio instituto bendrabutis, greitosios medicinos pagalbos stotis.
1962–63 m., įrengiant viešojo transporto stotelę ir pritaikant buv. Felikso Dzeržinskio (dabar – Kalvarijų) gatvę stambesniems transporto srautams, buvo nugriauta pusė rūmų – vakarų korpusas ir šiaurinio korpuso vakarinis galas.

2004 m. pastate įsikūrė Lietuvos architektų sąjunga.

Šaltiniai 

Vilniaus dvarai
Neogotika Lietuvoje
Pikardų kalba

Pikardų kalba − indoeuropiečių kalbų šeimai, romanų kalbų grupei priklausanti kalba, kartais laikoma prancūzų kalbos tarme. Vartojama šiaurės Prancūzijoje (ypač Pikardijoje) bei Belgijos regione Valonijoje (ten ji pripažinta regionine kalba).

Pikardų kalba daugiausia vartojama kaip šnekamoji, todėl palaipsniui nyksta, panašėja su prancūzų kalba. Kaip gimtąja kalba ja kalba daugiausia pagyvenę žmonės. Pikardų kalba tyrinėjima Lilio ir Amjeno universitetuose. Istorijos eigoje buvo naudojami įvairūs pikardų kalbos užrašymo būdai, dabar naudojama Feller-Carton sistema, kuri taikoma ir valonų kalbai.

Būtiniausi posakiai

Šaltiniai 

Audio Pikardų kalba = 
Centre de Ressources pour la Description de l'Oral (CRDO) (www.language-archives.org/language/pcd)
http://ches.diseux.free.fr/diri/dir85.htm  
http://ches.diseux.free.fr/sons/d85.mp3

Nuorodos 
 

Romanų kalbos
Gariūnų turgus

Gariūnų turgus – didžiausia turgavietė Lietuvoje, turgus, verslo parkas. Jame dirba apie 10 000 smulkaus ir vidutinio verslo atstovų. Per dvidešimt metų čia važiuoja ir prekes perka kaimyninių šalių – Latvijos, Estijos, Rusijos ir Baltarusijos verslininkai – mažų parduotuvių, mugių, turgaviečių prekiautojai, kurie vėliau prekes parduoda savo šalyse. Šalia modernių geltonų prekybos paviljonų 2008 m. buvo pastatytos trys didelės stacionarinės palapinės, kuriose sėkmingai dirba prekiautojai autodalimis, buitine technika, baldais, santechnikos įranga, darbo instrumentais ir kt.

Gariūnų turgavietės darbą organizuoja ir koordinuoja UAB „Jurgena“, UAB „Posūkis“ ir UAB „Geruda“.

Adresas: Gariūnų g. 68, Vilnius.

Darbo laikas: II, IV 04.00–14.00, III, V, VII 06.00–14.00, VI 05.00–14.00.

Šaltiniai

Nuorodos 

 Oficiali turgaus tinklavietė

Vilniaus turgūs
Vieningoji notarinė informacinė sistema

Vieningoji notarinė informacinė sistema (VNIS; , ENIS) – teisinė programinė-informacinė sistema, skirta notarų veiklai, jų tarpusavio sąveikai su Respublikos ir teritoriniais notarų rūmais, Kazachstano teisingumo ministerija. Parengė akcinė bendrovė Национальные информационные технологии. Pradėjo veikti 2009 m. rugsėjo 9 d. Veikia rusų, kazachų kalba.

2010 m. gruodį ENIS buvo pats populiariausias Kaznet'o tinklalapis kategorijoje „Paslaugos“, pagal reitingą whois.1in.kz , taip pat 2011 m. sausį bei vasarį (žr. whois.1in.kz ).

Šaltiniai 
 Apie E. notariato sistemą, kūrimą 
 Rusijos teisingumo viceministro komentaras apie e. notariatą
 Kazachstano e. notariato ateitis

Nuorodos 
 Oficiali ENIS tinklavietė  (rusų k.)

Taip pat pasiekiama per:
 www.notariat.egov.kz
 www.enis.kz

Kazachstano teisinė sistema
teisiniai tinklalapiai
Elektroninis notariatas
Svyla

Svyla () – upė Baltarusijoje ir Lietuvoje (Švenčionių ir Ignalinos raj.); Birvėtos dešinysis intakas (Dysnos baseinas). Prasideda Baltarusijoje, netoli Lietuvos sienos, 8 km į rytus nuo Švenčionių. Teka šiaurės, šiaurės rytų kryptimi, pirmuosius 11 km per Baltarusiją, toliau – per Lietuvą. Įteka į Birvėtą 24 km nuo jo žiočių, 2,5 km į pietryčius nuo Tverečiaus, ties Pečiurkomis.

Intakai:
 dešinieji – Skaistupis;
 kairieji – Gilūta, Šakelėlė.

Upės vaga labai vingiuota. Vidutinis nuolydis Lietuvoje – 113 cm/km. Ties Guntauninkais (9 km nuo žiočių) yra vandens matavimo stotis. Ties ja upės vidutinis debitas yra 0,75 m³/s, didžiausias 19 m³/s, mažiausias 0,014 m³/s. Didesnės gyvenvietės prie Svylos (visos Lietuvoje): Milkūnai, Švalkūniškė, Rakauskai, Stajėtiškis, Svylionys, Užupis, Gilūtos, Svylė, Guntauninkai, Senoji Katinautiškė, Bobėnai.

Upėvardis siejamas su žodžiu svilti („degti be liepsnos, skrusti“): šis kilęs iš  „rusenti, svilti“. Matyt, pirminė žodžio reikšmė buvo susijusi su šiluma.

Šaltiniai 

Baltarusijos upės
Švenčionių rajono upės
Ignalinos rajono upės
Bankininkystė Jungtinėse Amerikos Valstijose

Bankininkystės sektorius Jungtinėse Amerikos Valstijose yra vienas labiausių išvystytų pasaulyje. JAV ir Jungtinės Karalystės finansų rinkos yra pagrįstos anglosaksiška sistema. Ši sistema paremta atvira finansinių priemonių apyvarta ir rinka, per kurią pritraukiama didesnė dalis finansavimo. Ši sistema likvidesnė, skaidresnė ir labiau išvytyta nei žemyninė, kuri yra pagrįsta bankais. Kadangi JAV paplitusi aglosaksiška sistema, tai joje į vertybinius popierius investuoja paskiros investicinių fondų valdymo bendrovės, draudimo įmonės bei privataus kapitalo bendrovės, o Vakarų Europoje – Vokietijoje, Prancūzijoje bei Japonijoje visas reikalingas funkcijas atlieka bankai. Pastarosioms šalims būdinga bankinė sistema. Jose bankai užsiima finansų maklerio ir draudimo įmonių veikla bei teikia investicinių fondų valdymo paslaugas. Jie taip pat aprūpina įmones finansiniais ištekliais, tarpininkauja rinkoje atliekant operacijas ir dalyvauja stambiais akcininkais įmonių veikloje.  JAV bankininkystės pramonės turto ir grynos vertės santykio (finansinio sverto) vidurkis 2008 m. siekė 12 prieš 1, o trumpalaikių įsipareigojimų suma sudarė 15% JAV bendro vidaus produkto arba 43% valstybės skolos.

Didžiausi bankai 
Didžiausi bankai Jungtinėse Amerikos Valstijose, pagal nacionalinio informacijų centro  ir tarptautinio bankinkystės informacijos biuro duomenis:

Įsisiūbavusi finansų krizė nupūtė visus stambiausius JAV investicinius bankus: „Goldman Sachs“, „Lehman Brothers“, „Merrill Lynch“, „Bear Stearns“, „Morgan Stanley“. „Bear Stearns“ ir „Merril Lynch“ buvo nupirkti „JP Morgan Chase“ ir „Bank of America“ komercinių bankų, „Morgan Stanley“ ir „Goldman Sachs“ – paskubėjo pasiversti į paprastus Federalinio rezervų banko kontroliuojamus bankus, idant gautų laisvą priėjimą prie 90 dienų trumpalaikių jo paskolų. O liūdniausia bankroto dalia teko „Lehman Brothers“ bankui.  Taip pat buvo nušluoti tokie stambūs bankai, kaip „Wachovia“ bei „WaMu“. Pastarajį nusipirko „JPMorgan Chase“ bankas, o „Wells Fargo“ įsigijo „Wachovia“ banką.

JAV federalinė rezervų sistema 

Federalinė rezervų sistema yra JAV centrinis bankas, įkurtas 1913 metais, priėmus Federalinį rezervų aktą. Federalinis rezervas yra pusiau valstybinė bankų sistema (vyriausybės subjektas su privačiais interesais) sudaryta iš (1) valstybės prezidento paskirtos Federalinės valdytojų tarybos, (2) Federalinio atvirosios rinkos komiteto, (3) dvylikos regioninių Federalinių rezervų bankų įsikūrusių didžiuosiuose JAV miestuose, turinčiu po devynis direktorių tarybos narius, (4) daugybės privačių JAV bankų bei (5) įvairių patariamųjų tarybų.

Išnašos 

JAV
Vytautas Norkus

Vytautas Petras Norkus (1921 m. sausio 28 d. Kaune – 2014 m. sausio 29 d. Voterburyje, JAV) – Lietuvos krepšininkas, lengvaatletis (bėgikas), Europos čempionas.

Biografija 
Mokėsi Kauno Aušros berniukų gimnazijoje, nuo 1936 m. kultivavo krepšinį. Iki 1943 m. Vytauto Didžiojo universitete studijavo fizinį auklėjimą.

Žaidė miesto „Grandies“ klube, vėliau – Kauno „Perkūne“. 1938–1941 m. Lietuvos vyrų krepšinio rinktinės žaidėjas. 1939 m. III Europos krepšinio čempionate tapo aukso medalio laimėtoju.  Sirgalius žavėdavo derinukais, kuriuos atlikdavo kartu su Vytautu Budriūnu ir Pranu Lubinu. 1942 m. ir 1943 m. Lietuvos lengvosios atletikos 4×100 m estafetės bėgimo čempionas.

Baigiantis karui, 1944 m. pasitraukė į Vokietiją, įsidarbino YMCA sporto klube, žaidė Kemptono „Šarūno“ lietuvių išeivių krepšinio komandoje. 1949 m. kartu su broliu dvyniu Algirdu persikėlė į JAV, apsigyveno Voterburyje (Waterbury, Konektikutas). Atvykęs į Naująją Angliją, keleriems metams įsidarbino kepykloje, vėliau iki pensijos (33 metus) dirbo „Uniroyal“ firmoje Nogatake (Naugatuck). Gyvendamas JAV, įstojo į „Lietuvos vyčių“ ir Konektikuto lietuvių sporto klubo organizacijas, aktyviai sportavo iki 70 metų.

Šaltiniai 

 Jungtinių Amerikos Valstijų lietuviai (II t.). – Vilnius: Mokslo ir enciklopedijų leidybos centras, 1998.
 Vidas Mačiulis, Vytautas Gudelis. Halė, kurioje žaidė Lubinas ir Sabonis. – Kaunas, 1989.

Lietuvos krepšininkai
JAV lietuviai
Suvalkų geležinkelio stotis

Suvalkų geležinkelio stotis () - geležinkelio stotis Suvalkų mieste, šiaurės rytų Lenkijoje, Palenkės vaivadijoje, Suvalkų apskrityje. 1896 m. stotį pastatė Rusijos imperijos kareiviai. Tai vienas iš geriausiai išsilaikiusių Suvalkų miesto statinių nuo savo pastatymo dienos. Stotis priklauso Sokulkos-Suvalkų geležinkelio linijai, Mockavos-Suvalkų geležinkelio linijai ir Alėckos-Suvalkų geležinkelio linijai. Stotis yra pradinis ir tuo pačiu galinis taškas visoms šioms linijoms. Alėcka-Suvalkai geležinkelio linijoje iki Papiernios geležinkelio stotelės yra 5,1 km, iki Sokulka-Suvalkai geležinkelio linijoje esančios Las Suwalski geležinkelio stotelės 6,2 km ir iki Mockavos-Suvalkų geležinkelio linijoje esančios Lipniako geležinkelio stotelės yra 8,6 km.

Sokulka-Suvalkai geležinkelio linija

Mockava-Suvalkai geležinkelio linija

Alėcka-Suvalkai geležinkelio linija

Nuorodos

 Suvalkų geležinkelio stoties tinklalapis (lenk.).

Suvalkų geležinkelio stotelės
Papiernios geležinkelio stotelė

Papiernios geležinkelio stotelė () - geležinkelio stotelė Papiernios gyvenvietėje, Suvalkų mieste, šiaurės rytų Lenkijoje, Palenkės vaivadijoje, Suvalkų apskrityje. Stotelė priklauso Alėckos-Suvalkų geležinkelio linijai, Papiernia-Las Suvalski geležinkelio linijai ir Papiernia-Kživulka geležinkelio linijai. Alėckos-Suvalkų geležinkelio linijoje nuo stotelės iki Suvalkų geležinkelio stoties yra 5,1 km ir iki Podubuveko geležinkelio stotelės yra 7,1 km. Papiernia-Las Suvalski geležinkelio linijoje iki Las Suvalski geležinkelio stoties yra 1,7 km. Papiernia-Kživulka geležinkelio linijoje iki Kživulkos geležinkelio stotelės yra 6,7 km.

Alėckos-Suvalkų geležinkelio linija

Papiernia-Las Suvalski geležinkelio linija

Papiernia-Kživulka geležinkelio linija

Nuorodos

 Aprašymas apie stotelę (lenk.).

Suvalkų geležinkelio stotelės
Kživulkos geležinkelio stotelė

Kživulkos geležinkelio stotelė () - geležinkelio stotelė Kživulkos gyvenvietėje, Suvalkų mieste, šiaurės rytų Lenkijoje, Palenkės vaivadijoje, Suvalkų apskrityje. Stotelė priklauso Papiernia-Kživulka geležinkelio linijai. Iki Papiernios geležinkelio stotelės yra 6,7 km.

Nuorodos

 Stotelės aprašymas (lenk.);
 Lenkijos geležinkelių tinklalapis (lenk.) .

Suvalkų geležinkelio stotelės
Las Suvalski geležinkelio stotis

Las Suvalski geležinkelio stotis () - geležinkelio stotis Dubovo I gyvenvietėje, Suvalkų mieste, šiaurės rytų Lenkijoje, Palenkės vaivadijoje, Suvalkų apskrityje. Stotis priklauso Sokulkos-Suvalkų geležinkelio linijai ir Papiernia-Las Suvalski geležinkelio linijai. Sokulka-Suvalkai geležinkelio linijoje nuo stoties iki Suvalkų geležinkelio stoties yra 6,2 km ir iki Plocično geležinkelio stotelės yra 1,7 km. Papiernia-Las Suvalski geležinkelio linijoje iki Papiernios geležinkelio stotelės yra 1,8 km.

Sokulka-Suvalkai geležinkelio linija

Papiernia-Las Suvalski geležinkelio linija

Nuorodos

 Stotelės aprašymas (lenk.).

Suvalkų geležinkelio stotelės
Šventupys

Šventupys gali reikšti:

 Šventupys – upė Mažeikių raj., Ventos intakas;
 Šventupys – upė Akmenės raj., Dabikinės intakas;
 Šventupys – kaimas Anykščių rajone.